
Na temelju članka 21. Zakona o grobljima („Narodne novine", br. 78/25. i 80/25.), članka 21. Odluke o grobljima („Službene novine Grada Pula“ br. 8A/98. i „Službene novine Općine Marčana“ broj: 1/00., 1/05., 7/08. i 7/09.), trgovačko društvo MANDALENA d.o.o., OIB: 30689183966, Marčana, Marčana 161, zastupano po članu uprave Blažu Petriću, OIB: 35582940197, kao Upravitelj groblja (dalje u tekstu: Upravitelj groblja), po prethodno pribavljenoj suglasnosti Općinskog načelnika Općine Marčana od dana 17. srpnja 2026. godine, donosi


ODLUKU
o visini godišnje naknade za korištenje grobnog mjesta
za 2026. godinu


Članak 1.
Ovom Odlukom određuje se visina godišnje naknade za korištenje grobnog mjesta na svim grobljima kojima upravlja Upravitelj groblja na području Općine Marčana za 2026. godinu, osim na starom groblju u Raklju.

Članak 2.
Godišnja naknada za korištenje grobnih mjesta za 2026. godinu iznosi:
–	13,78 EUR za grobna mjesta površine do 2,00 m²,
–	20,67 EUR za grobna mjesta površine 2,01-3,00 m²,
–	24,18 EUR za grobna mjesta površine 3,01-4,00 m²,
–	34,45 EUR za grobna mjesta površine 4,01-6,00 m²,
–	41,47 EUR za grobna mjesta površine veće od 6,00 m².

U sve navedene iznose iz stavka 1. ovog članka uključen je porez na dodanu vrijednost.

Članak 3.
Godišnja naknada iz članka 2. ove Odluke plaća se najkasnije do 15. kolovoza 2026. godine, na žiro račun Upravitelja groblja, temeljem rješenja koje Upravitelj groblja donosi za svakog korisnika grobnog mjesta pojedinačno.

Članak 4.
Ova Odluka stupa na snagu osmog dana od dana objave u „Službenim novinama Općine Marčana“.

KLASA: 363-04/26-01/02
URBROJ: 2163-26-5-26-3
Marčana, 17. srpnja 2026.
      
MANDALENA d.o.o.,
direktor Blaž Petrić, v.r.


___________________________________________________________________________

Na temelju članka 21. Zakona o grobljima („Narodne novine", br. 78/25. i 80/25.), članka 19. Odluke o grobljima („Službene novine Grada Pula“ br. 8A/98. i „Službene novine Općine Marčana“ broj: 1/00., 1/05., 7/08. i 7/09.), trgovačko društvo MANDALENA d.o.o., OIB: 30689183966, Marčana, Marčana 161, zastupano po članu uprave Blažu Petriću, OIB: 35582940197, kao Upravitelj groblja (dalje u tekstu: Upravitelj groblja), po prethodno pribavljenoj suglasnosti Općinskog načelnika Općine Marčana, dana 17. srpnja 2026. godine, donosi

ODLUKU
o visini naknade za dodjelu grobnog mjesta na korištenje na neodređeno vrijeme


Članak 1.

Ovom Odlukom određuje se visina naknade za dodjelu grobnog mjesta na korištenje na neodređeno vrijeme (dalje u tekstu: naknada).

Članak 2.

(1)Naknada za dodjelu grobnog mjesta na korištenje plaća se prilikom dodjele grobnog mjesta na korištenje.

(2)Korisnik grobnog mjesta stječe pravo korištenja grobnog mjesta, te ostala prava i obveze korisnika grobnog mjesta pravomoćnošću rješenja o dodjeli grobnog mjesta na korištenje na neodređeno vrijeme i plaćanjem utvrđene naknade za davanje grobnog mjesta na korištenje.

(3)Naknada za dodjelu grobnog mjesta na korištenje iz ove Odluke plaća se u korist žiro računa Proračuna Općine Marčana.

Članak 3.

(1)Naknada za dodjelu grobnih mjesta na korištenje, koja se odnosi na grobna mjesta za ukop u zemlju, određuje se u visini od:
    –92,00 EUR/m² površine postojećih grobnih mjesta,
    –276,00 EUR/m² površine novih grobnih mjesta bez okvira.
    –330,00 EUR/m² površine novih grobnih mjesta sa izgrađenim betonskim okvirom  na groblju u naselju Hreljići,
    –462,00 EUR/m² površine novih grobnih mjesta sa izgrađenim betonskim okvirom na groblju u naselju Loborika,
u koje iznose je uračunat porez na dodanu vrijednost.

(2)Naknada za dodjelu grobnih mjesta na korištenje na grobnim mjestima na kojima su izgrađene grobnice određuje se u visini od:
    – 740,00 EUR/m² površine grobnice na groblju u naselju Marčana i Mutvoran,
    – 670,00 EUR/m² površine grobnice na groblju u naselju Hreljići,
    – 940,00 EUR/m² površine grobnice na grobljima u naselju Loborika, 
u koje iznose je uračunat porez na dodanu vrijednost.

(3)Postojećim grobnim mjestima u smislu ove Odluke smatraju se grobna mjesta u koja su ukopi vršeni do 1998. godine.

(4)Novim grobnim mjestima u smislu ove Odluke smatraju se sva ostala grobna mjesta koja nisu obuhvaćena stavkom 3. ovog članka.

Članak 4.

(1)Naknada se plaća po konačnosti rješenja o dodjeli grobnog mjesta.
(2)Za postojeća grobna mjesta iz članka 3 stavka 3. ove Odluke uplata se vrši isključivo jednokratno pri čemu se ne odobrava popust na jednokratno plaćanje. 
(3)Za nova grobna mjesta iz članka 3. stavka 4. ove Odluke, za podnositelje zahtjeva koji imaju prebivalište na području Općine Marčana postoji mogućnost jednokratne uplate pri čemu se odobrava popust od 5% ili obročne uplate u najviše četiri(4) jednaka obroka, od kojeg prvi dospijeva u roku od 15 dana  a daljnji svaka naredna tri mjeseca od konačnosti rješenja.
 (4)Za podnositelje zahtjeva koji nemaju prebivalište na području Općine Marčana uplata se vrši jednokratno bez prava na odobravanje popusta ili obročno u najviše četiri(4) jednaka obroka, od kojeg prvi dospijeva u roku od 15 dana  a daljnji svaka naredna tri mjeseca od konačnosti rješenja.

Članak 5.

(1)Ako se kod dodjele novog grobnog mjesta na korištenje na neodređeno vrijeme na korisnika prenosi izgrađena grobnica odnosno nadgrobni spomenik i ostala oprema s grobnog mjesta na korištenje na određeno vrijeme, korisnik grobnog mjesta dužan je nositelju prava na prethodno grobno mjesto isplatiti naknadu u visini tekuće vrijednosti građevinskih zahvata odnosno opreme.

(2)Tekuća vrijednost građevinskih zahvata odnosno opreme groba iz stavka 1. ovog članka utvrđuje se procjenom ovlaštene osobe za procjenu nekretnina.


Članak 6.

(1)Naknada za dodjelu novih grobnih mjesta obračunata za površinu grobnog mjesta prema jediničnim vrijednostima iz članka 3. umanjuje se osobama koje su kao investitori građevina na području Općine Marčana platili komunalni doprinos, i to u vrijednosti od 10%  plaćenog  komunalnog doprinosa, ali ne više od ukupno 200,00 EUR po pojedinačnom rješenju o komunalnom doprinosu.  Osobe koje su kao investitori građevina platili komunalni doprinos  na području Općine Marčana, mogu  pravo na umanjenje naknade na dodjelu novih grobnih mjesta  pisanim očitovanjem prenijeti na svoje bračne drugove, roditelje, djedove i bake, te potomke. 

(2)Osobe koje su kao investitori građevina platili komunalni doprinos na području Općine Marčana, dužni su prilikom podnošenja zahtjeva za dodjelu grobnog mjesta Upravitelju groblja dostaviti rješenje i potvrdu o plaćenom komunalnom doprinosu izdano od strane Općine Marčana, a isti na vlastiti zahtjev, mogu zatražiti od strane Upravnog odjela za prostorno uređenje, zaštitu okoliša, komunalno gospodarstvo i izgradnju Općine Marčana.

Srijeda, 22. srpnja 2026.    SLUŽBENE NOVINE OPĆINE MARČANA     Stranica 201 - Broj 10

Članak 7.

U slučaju kada se grobno mjesto daje na korištenje radi ukopa umrlih hrvatskih ratnih vojnih invalida iz Domovinskog rata i umrlih hrvatskih branitelja iz Domovinskog rata, grobno mjesto daje se na korištenje uz naplatu polovice predviđenog iznosa, ako umrli hrvatski ratni vojni invalid ili branitelj iz Domovinskog rata ili članovi njihove uže i šire obitelji nemaju na korištenju grobno mjesto i ako ga nisu ustupili na korištenje trećoj osobi nakon stupanja na snagu Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17.).

Članak 8.

Za osobe koje nemaju prebivalište na području Općine Marčana, te značajne osobe, Odluku o dodjeli grobnog mjesta donosi općinski načelnik sukladno Odluci o grobljima i Odluci o kriterijima i postupku dodjele grobnog mjesta značajnim osobama.


Članak 10.

Stupanjem na snagu ove Odluke prestaje važiti Odluka o visini naknade koja se plaća kod dodijele grobnog mjesta na korištenje na neodređeno vrijeme („Službene novine Općine Marčana", br. 13/19.).

Članak 11.

Ova Odluka stupa na snagu osmog dana od dana objave u „Službenim novinama Općine Marčana".


KLASA: 363-05/26-01/01
URBROJ: 2163-26-5-26-3
Marčana, 17. srpnja 2026.

MANDALENA d.o.o.,
direktor Blaž Petrić, v.r.

Službene novine Općine Marčana” izdaje i umnožava Općina Marčana sa sjedištem u Marčani, Marčana  158, 52207 Barban,OIB:34665962557 kao svoje službeno javno glasilo. Glavni urednik je Aleks Bilić. Godišnja pretplata iznosi 26,54 EUR. Narudžba se podnosi  Općini Marčana na adresu sjedišta, na e-mail: marcana@marcana.hr ili na fax.571-075























































































































	
	
	
 

	
	
	

	
	
	


























„Službene novine Općine Marčana” izdaje i umnožava Općina Marčana, sa sjedištem u Marčani, Marčana 158, 52207 Barban, OIB:34665962557 kao svoje službeno javno glasilo. Glavni urednik je Aleks Bilić. Godišnja pretplata iznosi 26,54 EUR. Narudžba se podnosi Općini Marčana na adresu sjedišta, na e-mail: marcana@marcana.hr.

